АҞӘА, ԥхҷ 10 – Sputnik, Бадраҟ Аҩӡба. Азакәан аус адызуло иазгәарҭеит абизнес маҷи абжьаратә бизнеси рыраҿиара шхымԥадатәиу, Аԥсны аекономика ашьҭыхра ишацхраауа.
"Азакәан хырхарҭа хадас иамоуп абизнес аганахь ала аусура арманшәалара, уи знапы алаку рхыԥхьаӡара аизырҳара", — лҳәеит Аекономика аминистрра апресс-маӡаныҟәгаҩ Елеонора Ахԥҳа.
Азакәан аԥҵаразы аусуратә гәыԥ напхгара аиҭалоит Аекономика аминистр ихаҭыԥуаҩ Леон Кәарҷиа.